
Parlamentul României

Camera Deputaţilor                                                                                                                                                                                                                                  
	Comisia pentru apărare, ordine

publică şi siguranţă naţională

Nr.32/611/2008
	                                    Bucureşti, 17.09.2008 

                          PL x. 474/2008


RAPORT 
asupra proiectului de Lege pentru ratificarea Acordului între Guvernul României şi Consiliul Federal Elveţian privind readmisia persoanelor, 
semnat la Zurich la 13 iunie 2008
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond cu proiectul de Lege pentru ratificarea Acordului între Guvernul României şi Consiliul Federal Elveţian privind readmisia persoanelor, trimis cu adresa nr. PL.x. 474 din 8 septembrie 2008 şi înregistrat cu nr.32/611 din 09.09.2008. 


Consiliul Legislativ, cu nr. 870/23.07.2008, a avizat favorabil acest proiect de lege.


Proiectul de lege are ca obiect de reglementare ratificarea Acordului între Guvernul României şi Consiliul Federal Elveţian, stabilind cadrul legal convenit ca urmare a noilor evoluţii în politica europeană privind problematica readmisiei persoanelor în conformitate cu standardele şi practicile Uniunii Europene şi în contextul finalizării negocierilor Protocolului între Elveţia şi Uniunea Europeană cu privire la extinderea asupra României şi Bulgariei a acordului dintre Uniunea Europeană şi Confederaţia Elveţiană privind libera circulaţie a persoanelor.

2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.

3. Potrivit prevederilor art. 75 alin. (1) din Constituţia României, republicată, şi ale       art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este Prima Cameră sesizată.

4. La lucrările Comisiei au fost prezenţi 18 deputaţi din totalul de 24 de membri.

5. La dezbateri a participat în calitate de invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Mircea Alexandru, Secretar General Adjunct în cadrul Ministerului Internelor şi Reformei Administrative.


În urma dezbaterilor, în şedinţa din 17 septembrie 2008, membrii Comisiei, cu unanimitate de voturi, au hotărât să propună Plenului Camerei Deputaţilor adoptarea acestui proiect de lege în forma prezentată. 
Preşedinte, 
Costică CANACHEU 
